EUROOPA PARLAMENDI RESOLUTSIOON,  
10. mai 2012,  
tähelepanekutega, mis on ühisettevõtte ENIAC 2010. aasta eelarve täitmisele heakskiidu andmist 
käsitleva otsuse lahutamatu osa  
EUROOPA PARLAMENT,  
— võttes arvesse ühisettevõtte ENIAC 2010. aasta lõplikku raamatupidamise aastaaruannet,  
— võttes arvesse kontrollikoja aruannet ühisettevõtte ENIAC eelarveaasta 2010 raamatupidamise 
aastaaruande kohta koos ühisettevõtte vastustega (  1 ), 
— võttes arvesse nõukogu 21. veebruari 2012. aasta soovitust (06086/2012 – C7-0050/2012),  
— võttes arvesse Euroopa Liidu toimimise lepingu artiklit 319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb 
Euroopa ühenduste üldeelarve suhtes kohaldatavat finantsmäärust), (  2 ) eriti selle artiklit 185,  
— võttes arvesse nõukogu 20. detsembri 2007. aasta määrust (EÜ) nr 72/2008, millega luuakse ühis ­
ettevõte ENIAC (  3 ), 
— võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinants ­
määruse kohta asutustele, millele viidatakse Euroopa ühenduste üldeelarve suhtes kohaldatavat finants ­
määrust käsitleva nõukogu määruse (EÜ, Euratom) nr 1605/2002 artiklis 185), (  4 ) eriti selle artiklit 94,  
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni raportit (A7-0112/2012),  
A. arvestades, et ühisettevõte ENIAC (edaspidi „ühisettevõte”) asutati 20. detsembril 2007. aastal kümneks 
aastaks selleks, et määratleda ja rakendada teadusuuringute kava nanoelektroonika põhipädevuste aren ­
damiseks eri rakendusvaldkondades;  
B. arvestades, et 2010. aasta juulis sai ühisettevõte majanduslikult iseseisvaks;  
C. arvestades, et ühisettevõte on käivitusetapis ning ei olnud 2010. aasta lõpuks veel oma sisekontrolli- ja 
finantsaruandlussüsteeme täielikult rakendanud;  
D. arvestades, et oma aruandes ühisettevõtte ENIAC 2010. aasta raamatupidamise aastaaruande kohta esitas 
kontrollikoda märkustega arvamuse raamatupidamise aastaaruande usaldusväärsuse kohta põhjendusel, et 
aastaaruandele ei ole lisatud eelarve tulemiaruannet ega eelarve tulemiaruande ja tekkepõhise tulemia ­
ruande selgitavat võrdlust;  
E. arvestades, et kontrollikoda märkis oma aruandes ühisettevõtte 2010. aasta raamatupidamise 
aastaaruande kohta, et on leidnud piisavalt kinnitust raamatupidamise aastaaruande aluseks olevate 
tehingute seaduslikkuse ja korrektsuse kohta;ET 17.10.2012 Euroopa Liidu Teataja L 286/321  
( 1 ) ELT C 368, 16.12.2011, lk 48.  
( 2 ) EÜT L 248, 16.9.2002, lk 1.  
( 3 ) ELT L 30, 4.2.2008, lk 21.  
( 4 ) EÜT L 357, 31.12.2002, lk 72.
F. arvestades, et liidu maksimaalne rahaline toetus ühisettevõttele kümne aasta jooksul on 450 000 000 
eurot, mis makstakse teadusuuringute seitsmenda raamprogrammi eelarvest;  
G. arvestades, et 2010. aastal oli ühisettevõtte eelarve 38 440 000 eurot;  
Ühisettevõtte raamatupidamise aastaaruande usaldusväärsus  
1. tunneb muret selle pärast, et ühisettevõte sai kontrollikojalt oma aastaaruande usaldusväärsuse kohta 
märkustega arvamuse, põhjendusel, et raamatupidamise aastaaruandele ei ole lisatud eelarve tulemia ­
ruannet ja EÜ arvestuseeskirja nr 16 (eelarveteabe esitamine raamatupidamise aastaaruandes) kohast 
eelarve tulemiaruande ja tekkepõhise tulemiaruande selgitavat võrdlust;  
2. võtab teadmiseks, et ühisettevõtte teatel on märkustega arvamuse põhjuseks asjaolu, et ühisettevõte ja 
kontrollikoda lugesid ühisettevõtte iseseisvalt tööle hakkamise algusajaks erinevat kuupäeva;  
Eelarve haldamine ja finantsjuhtimine  
3. võtab teadmiseks, et ühisettevõtte eelarvet haldas 1. jaanuarist 2010 kuni 4. maini 2010 infoühiskonna 
ja meedia peadirektoraat; märgib, et haldusassigneeringud kanti ühisettevõttele üle 2010. aasta mais, 
kuid et tegevusassigneeringute eelarveridu ei kantud üle ja need jäid raamatupidamissüsteemis ligipääs ­
matuks, kuni ühisettevõte 26. juulil 2010. aastal ametlikult majanduslikult iseseisvaks sai; rõhutab, et 
ühisettevõte sai volitused oma eelarve täitmiseks 22. septembril 2010. aastal, mil kanti üle põhitegevuse 
assigneeringud;  
4. märgib ühisettevõtte aruande põhjal, et lõplik eelarve sisaldas kulukohustuste ja maksete assigneeringuid 
kokku 38 440 000 euro ulatuses, millest 36 168 000 eurot oli eraldatud 2010. aasta toetustaotluste 
esitamise kutse jaoks;  
5. võtab teadmiseks, et kasutatavate kulukohustuste ja maksete assigneeringute kasutusmäärad olid 
vastavalt 99 % ja 24 %; väljendab muret maksete eelarve madala täitmismäära pärast ja eelkõige ühis ­
ettevõtte põhitegevuse pärast; rõhutab, et rahaliste vahendite saldo oli aasta lõpul 20 000 000 eurot, 
mis moodustas 53 % 2010. aasta kasutatavatest maksete assigneeringutest;  
6. märgib, et maksete assigneeringute madala kasutusmäära põhjuseks on viivitused põhitegevuse ja 
vastavate vahendite üleandmisel komisjonilt ühisettevõttele;  
7. võtab ühisettevõtte märkuste alusel teadmiseks, et koostatud on menetlusjuhend, mis tagab ülesannete 
lahususe ning on võimaldanud kindlaks teha järgmised viis kõrvalekallet, mis leidsid aset omaenda 
eelarve täitmise algfaasis:  
— kolme lepingu allkirjastamine ajal, mil tekkepõhise arvestuse tehingud ei olnud veel lõpetatud, sest 
tekkepõhise arvestuse menetluse kestust oli alahinnatud;  
— üks kehtiva kulukohustusega seotud leping kirjutati alla enne, kui selgus, et selleks on vaja uut 
kulukohustust;  
— majandusliku iseseisvumisega seotud üleandmisel avastati üks kaotsiläinud leping, millele kirjutati 
alla pärast esimeste maksete heakskiitmist;  
võtab teadmiseks, et parandusmeetmed on rakendatud ja edasisi kõrvalekaldeid ei ole täheldatud;ET L 286/322 Euroopa Liidu Teataja 17.10.2012
Sisekontrollisüsteemid  
8. nõuab tungivalt, et ühisettevõte viiks lõpule oma sisekontrolli- ja finantsaruandlussüsteemide loomise; 
kutsub ühisettevõtet üles eelkõige kindlaks määrama ja dokumenteerima oma sisekontrollisüsteemi 
olulisi elemente, nagu raamatupidamismenetlus ning kontode sulgemise ja tegevuskulude kajastamise 
ja mõõtmisega seotud kontroll;  
9. võtab teadmiseks, et kontrollikoda leidis puudusi eelmaksete finantsaspektide eelkontrollide puhul, 
eelkõige seoses makstavate summade arvutamise ja kinnitamisega; rõhutab, et riiklike rahastamisasutuste 
väljastatud eelmaksete ja kulude heakskiitmise sertifikaate usaldati täielikult ning ei tehtud muid kont ­
rolle, et veenduda deklareeritud kulude seaduslikkuses ja korrektsuses;  
10. märgib, et projektidega seotud kulude hüvitamise taotluste järelaudit on täielikult delegeeritud liikmes ­
riikidele; peab siiski oluliseks, et ühisettevõte tagaks oma liikmete finantshuvide piisava kaitsmise ning 
tehingute seaduslikkuse ja korrektsuse; on seetõttu seiskohal, et ühisettevõttel tekivad raskused oma 
liikmete finantshuvide piisava kaitsmise ning tehingute seaduslikkuse ja korrektsuse tagamisega; palub 
ühisettevõttel oma kulutaotluste järelauditi strateegia läbi vaadata ja teavitada eelarve täitmisele heaks ­
kiidu andmise eest vastutavat institutsiooni sellest, millist mehhanismi rakendatakse, et tagada vastavus 
ühisettevõtte loomist käsitleva määruse (EÜ) nr 72/2008 artikliga 12;  
11. võtab teadmiseks, et ühisettevõtte peaarvepidaja kinnitas finants- ja raamatupidamissüsteemid (ABAC ja 
SAP); märgib siiski, et ei kinnitatud aluseks olevaid äriprotsesse, eelkõige seda, mis annab finantsteavet 
riigi ametiasutuste esitatud väljamaksetaotluste kinnitamise ja väljamaksmise kohta; palub ühisettevõttel 
teavitada eelarve täitmisele heakskiidu andmise eest vastutavat institutsiooni aluseks olevate äriprotses ­
side kinnitamise seisust;  
12. võtab teadmiseks kontrollikoja järelduse, et ühisettevõtte infotehnoloogia valdkonna juhtimine ja koge ­
mused on ettevõtte suurust ja missiooni arvestades piisavad; rõhutab samas, et infotehnoloogia stratee ­
giline kavandamistsükkel, konfidentsiaalsus- ja andmetervikluse nõuetele vastav andmete klassifitsee ­
rimine ja avariitaasteplaan on ajakavast maha jäänud; palub ühisettevõttel olukorda parandada ja esitada 
eelarve täitmisele heakskiidu andmise eest vastutavale institutsioonile selle küsimuse kohta ajakohastatud 
aruande;  
Siseaudit  
13. võtab teadmiseks, et ühisettevõtte finantseeskirju ei ole veel muudetud nii, et need sisaldaksid viidet 
komisjoni siseaudiitori pädevusele üldeelarve kui terviku suhtes;  
14. märgib siiski, et ühisettevõtte juhatus võttis komisjoni siseauditi talituse ametijuhendi vastu;  
Majandusliku iseseisvuse viibimine  
15. tuletab meelde, et ühisettevõte loodi 2008. aasta veebruaris, kuid hakkas iseseisvalt tööle 2010. aasta 
juulis; väljendab tõsist muret seoses asjaoluga, et veerand ühisettevõte ettenähtud tegutsemisajast, mis 
lõpeb 31. detsembril 2017. aastal, on kulunud majandusliku iseseisvuse saavutamisele; märgib, et 
ühisettevõte sai asuda tegevusmakseid sooritama alles pärast 2010. aasta septembrit, mil komisjon 
tegi ühisettevõttele tegevusassigneeringuid hõlmava rahaülekande; rõhutab tungivalt, et nimetatud 
viivitused ei tohiks siiski põhjustada ühisettevõtte kümneaastase tegevusaja pikenemist, vaid peaksid 
ergutama ettevõtte juhatust kõiki puudusi kõrvaldama ja ettenähtud kümneaastase ajavahemiku jooksul 
oma eesmärke saavutama;ET 17.10.2012 Euroopa Liidu Teataja L 286/323
Toetustaotluste esitamise kutse ja projektijuhtimine  
2010. aasta toetustaotluste esitamise kutse  
16. märgib ühisettevõtte aruande põhjal, et kolme toetustaotluste esitamise kutse peale esitati hulgaliselt 
taotlusi; võtab teadmiseks, et kümme taotlust on rahastamiseks välja valitud, kuid 11 künnise ületanud 
projekti ei ole olnud võimalik rahastada, sest kasutatav eelarve oli ammendatud;  
2008. ja 2009. aasta toetustaotluste esitamise kutsed  
17. tunneb tõsist muret esimese toetustaotluste esitamise kutse (2008) ja teise toetustaotluste esitamise 
kutse (2009) projektide aeglase edenemise pärast;  
18. märgib ühisettevõtte 2010. aasta tegevusaruande põhjal, et esimese toetustaotluste esitamise kutse 
olukord 2010. aasta lõpul oli järgmine:  
— kokku 166 partnerist kuuel (3,6 %) puudusid riiklikud toetuslepingud, enamasti kuna muudatus ­
tejärgne vormistamistöö oli veel pooleli;  
— 15,1 % partneritest (25 partnerit, peamiselt Itaaliast) on riikliku toetuslepingu sõlminud, kuid ei ole 
liitumisvormile alla kirjutanud;  
19. võtab ühisettevõtte märkuste põhjal teadmiseks, et teise toetustaotluste esitamise kutse projektide puhul 
edeneb lepingute sõlmimine veelgi aeglasemalt ning 2010. aasta lõpuks suudeti allkirjastada ainult kuus 
ühisettevõtte toetuslepingut, ülejäänud viie projektiga tekkisid viivitused järgmistel põhjustel:  
— kolmel projektil on Itaalia projektikoordinaatorid, kes ootavad ikka veel valitsuse määrust ega ole 
nõustunud endale teistest riikidest asendajate määramisega;  
— projekt SMART sõnastati ümber pärast seda, kui Prantsusmaa toetuse mitu kuud pärast ametiasu ­
tuste nõukogu toetusotsust eelarvekärbete tõttu tühistas;  
— projekt MIRANDELA oli allkirjastamiseks valmis, kuid viimasel hetkel muudeti allkirjastama voli ­
tatud isikut;  
20. võtab aasta tegevusaruandest teadmiseks, et programmi algusest kuni 2010. aasta lõpuni sooritas 
ühisettevõte üle 300 toetusmakse kokku 9 800 000 euro ulatuses; märgib, et ühisettevõte peab lepin ­
gute ja maksetega seotud olukorda lubamatuks ja on otsustanud teha järgmist:  
— hoolitseda selle eest, et protsessi osalised oleksid menetlustega kursis;  
— selgitada sündmuste käiku ja vajalikku teabevahetust riiklike rahastamisasutustega;  
— määrata kindlaks vajalikud sammud ja kiirendada menetlusi;  
— kontrollida sündmuste käiku, külastades riiklikke asutusi, et olukorrast ülevaadet saada või menetlusi 
selgitada;  
21. palub ühisettevõttel esitada eelarve täitmisele heakskiidu andmise eest vastutavale institutsioonile:  
— ajakohastatud aruande esimese ja teise toetustaotluste esitamise kutse projektide olukorra kohta 
seoses lepingute sõlmimise ja toetusmaksetega;  
— hindamisaruande lepingute sõlmimise ja maksete tegemise protsessi kiirendamiseks võetud meet ­
mete ning nende rakendamise abil saavutatud edu kohta;  
— ajakohastatud aruande kolmanda toetustaotluste esitamise kutse projektide olukorra kohta seoses 
lepingute sõlmimise ja toetusmaksetega;ET L 286/324 Euroopa Liidu Teataja 17.10.2012
Tegevustulemused  
22. võtab ühisettevõtte aasta tegevusaruande põhjal teadmiseks, et 16. detsembril 2010. aastal kiideti heaks 
komisjoni aruanne ARTEMISe ja ENIACi ühise tehnoloogiaalgatuse esimese vahehinnangu kohta;  
23. rõhutab, et vahehinnangus esitati ühisettevõttele kolm soovitust:  
— „teiste ärakasutamise” probleemi lahendamiseks peaks ühisettevõte looma süsteemi, milles iga mitte ­
liikmest abisaaja maksab protsendi saadud liidu toetusest tasuna ühisettevõtte kulude katteks;  
— hindamis- ja valikuprotsesse tuleks muuta nii, et toetatud projektide valiku kogum vastaks paremini 
programmi üle-euroopalistele strateegilistele eesmärkidele;  
— liikmesriigid ja tööstusühendused peaksid tegema koostööd, et luua protsessid, mille kaudu potent ­
siaalsetele projektiettepanekute tegijatele saaks anda varakult konstruktiivset tagasisidet toetuse 
saamise väljavaadete kohta;  
palub ühisettevõttel teavitada eelarve täitmisele heakskiidu andmise eest vastutavat institutsiooni meet ­
metest, mida esimese vahehinnangu tulemuste põhjal on võetud;  
24. märgib, et ühisettevõte peab tegevuseelarve alakasutust kõige olulisemaks probleemiks, mis tema 
eesmärkide täitmise võimet mõjutab; võtab teadmiseks, et seetõttu asus ühisettevõte 2010. aastal 
kaaluma, mida teha, et olukorda parandada, ja määratles järgmised meetmed:  
— täpsustada strateegiliselt oluliste projektide määratlust;  
— teha kindlaks riiklikud programmid, millele Euroopa tasandile viimine kasuks tuleks;  
— kaasata täiendavaid riiklikke rahastajaid;  
— optimeerida rahastamise jaotus Eureka klastri CATRENE ja ühisettevõtte vahel;  
palub ühisettevõttel teavitada eelarve täitmisele heakskiidu andmise eest vastutavat institutsiooni nime ­
tatud meetmete rakendamisest ja saavutatud tulemustest;  
25. võtab teadmiseks komisjoni ettepaneku kehtestada teadusuuringute ja innovatsiooni 2014.–2020. aasta 
raamprogrammi Horisont 2020 rakendamise eriprogramm ning selle, et komisjon esitab ettepanekus 
võimaluse kombineerida ARTEMIS ja ENIAC üheks algatuseks ning võimaluse luua uued ühisettevõtted 
raamprogrammi Horisont 2020 ühiskonnaprobleeme käsitleva osa rakendamiseks; palub komisjonil 
hoida eelarve täitmisele heakskiidu andmise eest vastutavat institutsiooni selle küsimusega kursis;  
Lepingu puudumine asukohariigiga  
26. kordab, et ühisettevõte peaks kiiresti sõlmima Belgiaga asukohalepingu, milles käsitletakse tööruume, 
privileege ja immuniteete ning Belgia muud toetust ühisettevõttele, nagu on ette nähtud ühisettevõtte 
asutamismääruses (EÜ) nr 72/2008;ET 17.10.2012 Euroopa Liidu Teataja L 286/325
Horisontaalsed tähelepanekud ühisettevõtete kohta  
27. rõhutab, et seni on komisjon Euroopa Liidu toimimise lepingu artikli 187 alusel asutanud seitse ühis ­
ettevõtet; märgib, et kuus ühisettevõtet (IMI, ARTEMIS, ENIAC, CLEAN SKY, FCH ja ITER-F4E) kuuluvad 
komisjoni teadusuuringute ja innovatsiooni peadirektoraadi ning infoühiskonna ja meedia peadirekto ­
raadi teadusruumi ning ühe ühisettevõtte ülesandeks on välja töötada uus lennuliikluse juhtimissüsteem 
(SESAR) transpordisektoris, mis kuulub liikuvuse ja transpordi peadirektoraadi tegevusvaldkonda;  
28. märgib, et ühisettevõtetele nende tegevusajal vajalikuks peetavad soovituslikud koguvahendid on 
21 793 000 000 eurot;  
29. märgib, et ühisettevõtetele nende tegevusajal vajalikuks peetav liidu kogutoetus on 11 489 000 000 
eurot;  
30. märgib, et 2010. aastal moodustas Euroopa Liidu makse ühisettevõtete eelarvesse kokku 505 000 000 
eurot;  
31. palub komisjonil edastada eelarve täitmisele heakskiidu andmise eest vastutavale institutsioonile igal 
aastal koondteabe igale ühisettevõttele liidu üldeelarvest eraldatud vahendite kohta, et tagada liidu 
vahendite kasutamise selgus ja läbipaistvus ning taastada maksumaksjate usaldus;  
32. väljendab heameelt ühisettevõtte ARTEMIS algatuse üle lisada oma aasta tegevusaruandesse andmed 
käimasolevate projektide järelevalve ja läbivaatamise kohta; on veendunud, et ka teised ühisettevõtted 
peaksid seda eeskuju järgima;  
33. tuletab meelde, et ühisettevõtted kujutavad endast avaliku ja erasektori partnerlust ning seetõttu ühen ­
davad avalikke ja erahuvisid; on arvamusel, et niisuguses olukorras ei tohiks huvide konflikti esinemise 
võimalust tähelepanuta jätta, vaid sellega tuleb nõuetekohaselt tegelda; kutsub seetõttu ühisettevõtteid 
üles teavitama eelarve täitmisele heakskiidu andmise eest vastutavat institutsiooni kontrollimehhanis ­
midest, mida nad kasutavad, et võimaldada nõuetekohast haldamist ja ennetada huvide konflikte;  
34. märgib, et kui ITERi ja tuumasünteesienergeetika arendamise Euroopa ühisettevõte välja arvata, on 
ühisettevõtted suhteliselt väikesed ja geograafiliselt kontsentreeritud; on seetõttu veendunud, et nad 
peaksid võimaluse korral oma vahendid ühendama;  
35. palub kontrollikojal esitada eelarve täitmisele heakskiidu andmise eest vastutavale institutsioonile 
ülevaate selle kohta, milliseid järelmeetmeid on ühisettevõtted võtnud seoses kontrollikoja märkustega 
nende 2011. aasta raamatupidamise aruannete kohta;  
36. palub kontrollikojal esitada mõistliku tähtaja jooksul Euroopa Parlamendile eriaruande lisaväärtuse 
kohta, mida ühisettevõtete asutamine annab liidu teadusuuringute, tehnoloogiaarenduse ja tutvustamis ­
tegevuse programmide edukaks elluviimiseks; märgib lisaks, et samas aruandes tuleks esitada ka hinnang 
ühisettevõtete asutamise tulemuslikkuse kohta.ET L 286/326 Euroopa Liidu Teataja 17.10.2012